ai4bharat/Pralekha huggingface dataset:
பழங்குடியினர் நலத்துறை அமைச்சகம்
தமிழ்நாட்டு பழங்குடியினரின் புதிய பொருட்களை டிரைப்ஸ் இந்தியா அறிமுகப்படுத்தியுள்ளது
தனது பொருட்கலவையை கவர்ச்சிகரமானதாக ஆக்கி லட்சக்கணக்கான பழங்குடி தொழில்கள் பெரிய சந்தைகளை அடைவதை உறுதி செய்யும் நோக்கில் புதிய பொருட்களை டிரைப்ஸ் இந்தியா தொடர்ந்து அறிமுகப்படுத்தி வருகிறது.
இந்த வாரம், இருபது பயனுள்ள மற்றும் நோய் எதிர்ப்பு சக்தியை அளிக்கும் பொருட்கள் டிரைப்ஸ் இந்தியா வரிசையில் சேர்க்கப்பட்டுள்ளன. வனப் பசுமைப் பொருட்கள், இயற்கை பொருட்கள், கலை மற்றும் கைவினைப் பொருட்கள் இதில் அடங்கும்.
தமிழகத்தின் இருளர்கள் மற்றும் குரும்பர்களின் 10 பொருட்களும் இந்த வரிசையில் இணைக்கப்பட்டுள்ளன. சீயக்காய் தூள், சிவப்பு அரிசி, ஜாதிக்காய், ஜாதிக்காய் ஊறுகாய் மற்றும் இரு வகையிலான அவல் ஆகியவை இப்புதிய பொருட்களாகும்.
கடந்த சில வாரங்களில் மட்டும், எதிர்ப்பு சக்தியை அதிகரிக்கும் மற்றும் சமூகத்திற்கு பயனளிக்கும் பல்வேறுப் பொருட்களை டிரைப்ஸ் இந்தியா அறிமுகப்படுத்தியுள்ளது. அதன் இயற்கை மற்றும் வன பசுமை பொருட்கள் வரிசையின் கீழ் இவை அறிமுகப்படுத்தப்பட்டுள்ளன.
இவை டிரைப்ஸ் இந்தியா மையங்களிலும், டிரைப்ஸ் இந்தியா நடமாடும் கடைகளிலும், டிரைப்ஸ் இந்தியாவின் மின் வணிக தளமான tribesindia.com-லும், இதர மின் வணிக தளங்களிலும் கிடைக்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1681047
நிதி அமைச்சகம்
பொதுக் கடன் நிர்வாக குழுவின் முதல் காலாண்டு அறிக்கை வெளியீடு
2018 ஏப்ரல் முதல் ஜூன் வரையிலான காலாண்டுக்கான  காலாண்டு அறிக்கையை பொதுக் கடன் நிர்வாக அமைப்பு வெளியிட்டுள்ளது.
2019 நிதியாண்டின் முதல் காலாண்டில் மத்திய அரசு ரூ. 1,44,000 கோடி மதிப்பிலான தேதியிடப்பட்ட கடன்பத்திரங்களை 12 பகுதிகளாக வெளியிட்டுள்ளது. 2018 நிதியாண்டின் முதல் காலாண்டில் இது 1,68,000 கோடியாக இருந்தது. பொருத்தமற்ற தற்காலிக ரொக்க புழக்கம் ரொக்க நிர்வாக பில்களை இந்த காலாண்டில் மூன்று பகுதிகளாக வெளியிட்ட ரூ. 65,000 கோடி மூலமாக சமன்படுத்தப்பட்டது. பணப்புழக்க சீர்படுத்துதல் வசதியின் கீழ் இந்திய ரிசர்வ் வங்கியின் நிகர சராசரி பணப்புழக்க ஏற்பு ரூ. 25,825 கோடியாக உள்ளது.
2018 மார்ச் இறுதியில் ரூ. 77,98,772 கோடியாக இருந்த மொத்த மொத்த கடன் தற்காலிக தகவல்களின்படி 2018 ஜூன் இறுதியில் ரூ. 79,80,667 கோடியாக உள்ளது. மொத்த கடனில் பொதுக் கடன் 89.3 சதவீதமாக உள்ளது.
முழு காலாண்டு அறிக்கைக்கு pib.nic.in
(Visitor Counter : 86
PIB Headquarters
பத்திரிகை தகவல் அலுவலக தென்மண்டல தலைமை இயக்குநராக திரு.எஸ்.வெங்கடேஸ்வர் பொறுப்பேற்றார்
மத்திய அரசின் தகவல் ஒலிபரப்பு அமைச்சகத்தின் பத்திரிகை தகவல் அலுவலக தென்மண்டல தலைமை இயக்குநராக திரு.எஸ்.வெங்கடேஸ்வர் இன்று  சென்னையில் பொறுப்பேற்றார். பத்திரிகை தகவல் அலுவலகம், மண்டல மக்கள் தொடர்பு அலுவலகம் உட்பட தென்னிந்தியாவில் உள்ள அனைத்து ஊடகப் பிரிவுகளுக்கும் அவர் தலைமை வகிப்பார். மேலும் இந்திய பத்திரிகை பதிவாளர் அலுவலகத்தின் கூடுதல் பத்திரிகை பதிவாளராகவும் இருப்பார்.
1989 ஆம் ஆண்டின் இந்திய தகவல் சேவை  அதிகாரியான இவர், தமிழ்நாடு, கர்நாடகா, கேரளா, ஆந்திரப்பிரதேசம், தெலங்கானா, லட்சத்தீவு, அந்தமான்-நிக்கோபார், புதுச்சேரி ஆகிய பகுதிகளுக்கு பொறுப்பு வகிப்பார்.
இதற்கு முன்பாக திரு.வெங்கடேஸ்வர் தெலங்கானா மண்டல பத்திரிகை தகவல் அலுவலக தலைமை இயக்குனராக இருந்தார். தூர்தர்ஷன், அகில இந்திய வானொலி, பத்திரிகை தகவல் அலுவலகம், களவிளம்பர இயக்குநரகம் ஆகியவற்றில் பல்வேறு உயர் பதவிகளை இவர் வகித்துள்ளார்.
திரு.வெங்கடேஸ்வர், ஆந்திரப்பிரதேச அரசின் செய்தி மற்றும் மக்கள் தொடர்புத் துறை ஆணையராகவும் பணியாற்றியுள்ளார்.
அறிவியல் மற்றும் தொழில்நுட்பத்துறை
இந்தியாவின் தேசிய பருவநிலை ஆய்வுத் திட்டம் சர்வதேச பருவநிலை ஆய்வு மாநாட்டில் வெளியிடப்பட்டது
பம்பாய் ஐஐடியில் உள்ள பருவநிலை ஆய்வுக்கான உயர் சிறப்பு மையத்தில் இன்று  நடைபெற்ற சர்வதேச பருவநிலை ஆய்வு மாநாட்டில் இந்தியாவின் தேசிய பருவநிலை ஆய்வுத் திட்டம் வெளியிடப்பட்டது. பருவநிலை மாற்றம் குறித்து 2030 மற்றும் அதற்கு பிறகான தேசிய முயற்சிகளை புரிந்து கொள்வதற்கும், ஒத்துழைப்புக்கும் இது வழிவகுத்துள்ளது.
இந்த மாநாட்டில் பேசிய அறிவியல் மற்றும் தொழில்நுட்பத் துறை செயலாளர் டாக்டர் எஸ் சந்திரசேகர், பருவநிலை மாற்றத்தால் ஏற்படும் சேதங்கள் உச்சநிலையை அடைந்துள்ளன, ஆனால் அதற்கான தடுப்பு நடவடிக்கை தாமதமாகியுள்ளன என்றார். கொவிட்-19 பெருந்தொற்றுக் காலத்தில் ஏற்பட்ட மாறிய மனிதகுல நடத்தைக் காரணமாக சுற்றுச்சூழலில் ஆக்கப்பூர்வ மாற்றங்கள், நிலைமையை சமாளிக்க மதிப்புமிக்க பாடங்களை வழங்கியுள்ளன என்பதை அவர் சுட்டிக்காட்டினார். பொறுப்புடன் நாம் செயல்பட்டால் எதிர்காலத் தலைமுறைக்கு நீடிக்க வல்ல குறிக்கோளினை ஒப்படைப்பது உண்மையில் சாத்தியம்தான் என்று அவர் கூறினார்.
பருவநிலை ஆய்வில் ஏற்பட்டுள்ள இந்தியாவின் அண்மைக் கால முன்னேற்றம் மற்றும் 2030க்கான தொலைநோக்கு பார்வைப் பற்றி விவாதிப்பதற்கு நடைபெறும் இரண்டு நாள் மாநாட்டில் பல்வேறு நாடுகளிலிருந்தும் நமது நாட்டின் பல்வேறு பகுதிகளிலிருந்தும் 200க்கும் அதிகமான பருவநிலை விஞ்ஞானிகள், மாணவர்கள், நிபுணர்கள், கொள்கை வகுப்போர் கலந்து கொண்டுள்ளனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரின் ராம்பன் மாவட்டத்தின் திஷா கூட்டத்தில் வளர்ச்சிப் பணிகளை டாக்டர் ஜிதேந்திர சிங் ஆய்வு செய்தார்
நறுமண திட்டத்தின் கீழ், ராம்பன் மாவட்டத்தில் விரைவில் லாவண்டர் சாகுபடி தொடங்கப்படும் என மத்திய அமைச்சர் டாக்டர் ஜித்தேந்திர சிங் கூறியுள்ளார். ராம்பன் மாவட்டத்தில், மாவட்ட மேம்பாட்டு ஒருங்கிணைப்பு மற்றும் கண்காணிப்பு குழு  கூட்டத்தில், வளர்ச்சித் திட்டங்களை ஆய்வு செய்த அமைச்சர், இதனைத் தெரிவித்தார். அண்டை மாவட்டமான தோடாவில் லாவண்டர் சாகுபடி வெற்றி பெற்றதையடுத்து, ராம்பன் மாவட்டத்திலும் இதனைச் செயல்படுத்த நடவடிக்கை எடுக்கப்பட்டுள்ளது. லாவண்டர் சாகுபடி இளைஞர்களுக்கு மாற்று வாழ்வாதாரத்தை வழங்கும் என்று அவர் கூறினார்.
களத்தில் செயல்படுத்தப்படும் திட்டங்களுக்கு, மக்கள் பிரதிநிதிகளுக்கும் மாவட்ட நிர்வாகத்திற்கும் இடையே சிறந்த ஒருங்கிணைப்பு அவசியமானது என்று டாக்டர் ஜிதேந்திர சிங் கூறினார்.
மாவட்டத்தில் பல்வேறு துறைகள் மூலம் மேற்கொள்ளப்படும் அனைத்து திட்டங்களையும் விரிவாக ஆய்வு செய்த அமைச்சர், ஒவ்வொரு திட்டத்தின் நிலை குறித்தும் கேட்டறிந்தார். இந்நிகழ்ச்சியில், மக்கள் பிரதிநிதிகள் தெரிவித்த பல்வேறு பிரச்னைகளுக்கு, உரிய நேரத்தில் உரிய தீர்வு காண சம்பந்தப்பட்டவர்களுக்கு அமைச்சர் அறிவுறுத்தினார்.
அனைத்து திட்டங்களையும் திறம்பட செயல்படுத்தவும், அனைத்து திட்டங்களின் கீழ் 100 சதவீதம் தகுதியுள்ள பயனாளிகளுக்கு திட்டத்தின் பயன்கள் சென்றடையவும் புதுப்பிக்கப்பட்ட ஆர்வத்துடனும் அர்ப்பணிப்புடனும் பணியாற்றுமாறு சம்பந்தப்பட்ட துறை அதிகாரிகளுக்கு டாக்டர் ஜிதேந்திர சிங் உத்தரவிட்டார்.
மத்திய அரசு வழங்கும் அனைத்து திட்டங்களின் பலன்கள் கடைசி பயனாளிக்கும் சென்றடைவதை உறுதி செய்வதே பிரதமர் நரேந்திர மோடியின் தொலைநோக்கு பார்வை என்று அவர் கூறினார்.
மனித வள மேம்பாட்டு அமைச்சகம்
கொவிட் 19 தொற்று காலத்தில் கல்வி தொடர்வதை உறுதி செய்ய நவோதயா வித்யாலயா சமிதி மேற்கொண்ட முயற்சிகள்
கொவிட் தொற்று காலத்தில், புலம் பெயர்ந்த 9ம் வகுப்பு மாணவர்கள், 3,173 பேர் பாதுகாப்பாக திரும்புவதை, கல்வி அமைச்சகம், உள்துறை அமைச்சகம் மற்றும் மாநில நிர்வாகத்தின் ஆதரவோடு நவோதயா வித்யாலயா சமிதி உறுதி செய்தது. ஆன்லைன் வகுப்புகள் எடுப்பது குறித்து ஆசிரியர்களுக்கு ஆன்லைன் மூலமாக பயிற்சி அளிக்கப்பட்டு, மாணவர்களுக்கு கல்வி இழப்பு ஏற்படாததை உறுதி செய்ய நவோதயா வித்யாலயா சமிதி அனைத்து முயற்சிகளையும் எடுத்தது. முறையான உபகரணங்கள் இல்லாத மாணவர்களுக்கும், முறையான கல்வி வழங்குவதை உறுதி செய்ய, அச்சிடப்பட்ட பாடங்கள் வழங்கப்பட்டன.
ஜவஹர் நவோதயா பள்ளிகளைத் திறப்பதற்கு நிலையான செயல்பாட்டு விதிமுறைகளையும், மத்திய அரசின் விதிமுறைகள் மற்றும் மாநில நிர்வாக விதிமுறைகள் அடிப்படையில், நவோதய வித்யாலயா சமிதி உருவாக்கியது.
இதையடுத்து 10ம் வகுப்பு 12ம் வகுப்பு மாணவர்கள், ஜவஹர் நவோதயா பள்ளிகளுக்கு பெற்றோர் சம்மதத்துடன் சென்றனர். மாநிலங்கள் மற்றும் யூனியன் பிரதேசங்களில் 406 ஜவஹர் நவோதயா பள்ளிகள் மீண்டும் திறக்கப்பட்டுள்ளன. மாணவர்களுக்கு கல்வி இடைவெளியைப் போக்க, இணைப்பு பாடங்களும், சிறப்பு வகுப்புகளும் எடுக்கப்படுகின்றன. 10 மற்றும் 12ம் வகுப்பு மாணவர்களுக்கு தேசிய அளவிலான மாதிரித் தேர்வுகள் முடிக்கப்பட்டுள்ளன.
ஜவஹர் நவோதயா பள்ளிகளில் மாணவிகளை ஊக்குவிக்க விஞ்ஞான் ஜோதி திட்டத்தை அறிவியல் தொழில்நுட்பத்துறையுடன் இணைந்து நவோதயா வித்யாலயா சமிதி மேற்கொள்கிறது. முதல்கட்டமாக 58 ஜவஹர் நவோதய பள்ளிகளில் விஞ்ஞான் ஜோதி திட்டம் வெற்றிகரமாக செயல்படுத்தப்படுகிறது. இரண்டாவது கட்டத்தில் இத்திட்டம் மேலும் 42 பள்ளிகளுக்கு விரிவுபடுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698461
PIB Headquarters
கொவிட்-19 - பிஐபி செய்தித் தொகுப்பு
09.05.2020
- ரசாயனம் மற்றும் உரங்கள் அமைச்சகம்
- உள்நாட்டு விமானப் போக்குவரத்து அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- சிறுபான்மையினர் நலன் அமைச்சகம்
- புதிய மற்றும் புதுப்பிக்கத்தக்க எரிசக்தி அமைச்சகம்
(
தகவல் மற்றும் ஒலிபரப்பு அமைச்சகம்
"ஒவ்வொரு பைசாவும் ஏழைகளின் நன்மைக்கே" என்ற கொள்கையுடன் அரசு செயல்படுகிறது: மத்திய அமைச்சர் திரு அஸ்வினி வைஷ்ணவ்
9 ஆண்டுகள் சேவை நல்லாட்சி ஏழைகளின் நல்வாழ்வு - தேசிய மாநாட்டை அமைச்சர் திரு அஷ்வினி வைஷ்ணவ் துவக்கி வைத்தார்
9 ஆண்டுகளில் இந்தியா பலவீனமான ஐந்தில் இருந்து முதல் ஐந்து என்ற இடத்திற்கு முன்னேறியுள்ளது: மத்திய அமைச்சர் திரு அனுராக் தாக்கூர்
பிரதமர் மோடி மூவர்ணக் கொடியை உலகின் வலிமையான கொடியாக மாற்றியுள்ளார்: திரு தாக்கூர்
மத்திய ரயில்வே அமைச்சர் திரு அஷ்வினி வைஷ்ணவ் இன்று '9 ஆண்டுகள் சேவை நல்லாட்சி ஏழைகளின் நல்வாழ்வு' தேசிய மாநாட்டை புது தில்லியில் விஞ்ஞான் பவனில் தொடங்கி வைத்தார். இந்நிகழ்ச்சியில் மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாக்கூர், மத்திய தகவல் மற்றும் ஒலிபரப்புத் துறை இணை அமைச்சர் டாக்டர் எல். முருகன் ஆகியோர் கலந்து கொண்டனர். இந்நிகழ்ச்சியில் தகவல் ஒலிபரப்புத்துறையின் செயலாளர் திரு அபூர்வ சந்திரா மற்றும் பிரசார் பாரதியின் தலைமை நிர்வாக அதிகாரி திரு கௌரவ் திவேதி ஆகியோர் கலந்து கொண்டனர்.
மத்திய ரயில்வே அமைச்சர் திரு அஷ்வினி வைஷ்ணவ், ஏழையின் வாழ்க்கையில் மாற்றத்தை ஏற்படுத்தும் ஒரு காரணியாக சொந்த வீடு உள்ளது என்பதை சுட்டிக் காட்டினார். அந்த வகையில், பிரதமர் வீட்டு வசதித் திட்டத்தின் கீழ் இன்று நாட்டில் 3.5 கோடி வீடுகள் கட்டப்பட்டு ஏழைகளின் வாழ்வில் தரமான மாற்றத்தைக் கொண்டு வந்திருக்கின்றன என்றார்.
ஒவ்வொரு வீட்டையும் குழாய் நீர் இணைப்புடன் இணைக்க வேண்டும் என்ற எண்ணம் எப்போதுமே ஒரு பிரம்மாண்டமாகவே பார்க்கப்பட்டது. அது ஒருபோதும் சாத்தியமற்றது என்றே கருதப்பட்டது. ஆனால், பிரதமர் அதை ஒரு சவாலாக எடுத்துக்கொண்டு செயல்பட்டதால் இன்று 12 கோடி மக்களுக்கு குடிநீர் இணைப்பு கிடைத்துள்ளது என்றும் அவர் கூறினார். அதே சமயம், பல காலமாக இருந்து வந்த கொடுமைகளுக்கு மாற்றாக அரசு பாடுபட்டு 9.6 கோடி எரிவாயு சிலிண்டர்களை வழங்கியுள்ளது என்றார்.
கடந்த காலங்களில் அரசின் திட்டங்களின் பலன்கள் ஒரு சிலரை மட்டுமே சென்றடையும் நிலையில், இன்று வரிசையில் நிற்கும் கடைசி நபரின் முன்னேற்றத்திற்கும் அரசு உறுதிபூண்டுள்ளது. 27% மக்களை ஏழ்மையிலிருந்து மீட்டெடுக்கும் அரசின் முயற்சிகளின் ரகசியம் இது என்றார். சேவை உணர்வு, சிறந்த யோசனைகள், நல்ல நிர்வாகம், தொழில்நுட்பத்தை பயன்படுத்துதல், விநியோக பொறிமுறையில் வெளிப்படைத்தன்மை மற்றும் பொறுப்புணர்வை உருவாக்குதல் ஆகியவை பொது சேவைகளின் கடைசி மைல் விநியோகத்தை உறுதி செய்வதில் ஈடுபட்டுள்ளன என்றும் அமைச்சர் கூறினார்.
அரசின் 9 ஆண்டுகளுக்கான தேசிய மாநாடு, தொடக்க அமர்வுக்குப் பிறகு மூன்று கருப்பொருள் அமர்வுகள் மற்றும் ஒரு பாராட்டு அமர்வு ஆகியவற்றை உள்ளடக்கியது.
சிறப்பு சேவைகள் மற்றும் கட்டுரைகள்
தமிழ்நாடு மின்சார ஒழுங்கு முறை ஆணையம்
தமிழ்நாட்டில், மின் பழுது மற்றும் மின் கசிவினால் ஏற்படும் மின் விபத்துகளை குறைக்கவும், அத்தகைய மின் விபத்தினால் ஏற்படும் உயிரிழப்புகளை தடுக்கவும் ஆர்.சி.டி. என்றழைக்கக் கூடிய ரெசிடுயல் கரண்ட் டிவைஸ்  என்ற உயிர் காக்கும் சாதனத்தை கட்டாயம் அனைத்து மின் இணைப்புகளிலும் பொருத்த வழிவகை செய்யும் பொருட்டு, தமிழ்நாடு மின்சார ஒழுங்கு முறை ஆணையம், மின் பகிர்மான விதித் தொகுப்புகளில் புதிய விதிகளை நடைமுறைப்படுத்தியுள்ளது.
அதன் விவரங்கள்
- வீடுகள், கடைகள், தொழிற்சாலைகள், மருத்துவமனைகள், பூங்காக்கள், தெரு விளக்குகள், கோயில்கள், பள்ளிகள், கல்லூரிகள் போன்ற உபயோகத்திற்கான ஒருமுனை, மும்முனை மின் இணைப்புகளிலும், தற்காலிக மின் இணைப்புகளிலும் ஆர்.சி.டி. என்றழைக்கக் கூடிய ரெசிடுயல் கரண்ட் டிவைஸ்  என்ற உயிர் காக்கும் சாதனத்தை பொருத்த வேண்டும். மின் அதிர்ச்சியை தவிர்த்து மனித உயிர்களை காக்கும் பொருட்டு அதனுடைய மின் கசிவை உணரும் திறன் 30 மில்லி ஆம்பியருக்கு மிகாமல் இருக்க வேண்டும்.
- அதே போல 10 கிலோ வாட்டிற்கு மேல் மின் சாதனங்களை பொருத்தியிருக்கும் பேரங்காடிகள், வணிக வளாகங்கள், மருத்துவக் கூடங்கள், கிடங்குகள், பெரிய தொழிற்சாலைகள் போன்ற உபயோகத்திற்கான மின் இணைப்புகளில் மின் கசிவினால் ஏற்படும் தீ விபத்தை தடுக்கும் பொருட்டும், உடைமைகளைப் பாதுகாக்கும் பொருட்டும் அந்தந்த வளாகங்களில் மின் இணைப்பு மொத்தமாக ஆரம்பிக்கும் இடத்தில் 300 மில்லி ஆம்பியர் அளவிற்கான மின்கசிவை உணரும் திறன் கொண்ட ஆர்.சி.டி. சாதனத்தை பொருத்த வேண்டும்.
- தேவையின்றி அடிக்கடி இந்த சாதனம் செயல்பட்டு தொந்தரவு கொடுப்பதை தடுக்கும் வகையில், மின் பளுவின் அளவு மற்றும் கட்டிடத்தின் தளங்கள் மற்றும் அறைகளின் பாகுபாடு போன்றவற்றை கருத்தில் கொண்டு, அதற்கேற்றவாறு பிரிக்கப்பட்ட ஒவ்வொரு மின் சுற்றிலும் தனித்தனியாக ஆர்.சி.டி. சாதனத்தை பொருத்த வேண்டும். அத்தகைய அமைப்பினால் அந்தந்த கட்டிடப் பகுதியில் உள்ள மனிதர்கள், அந்தந்தப் பகுதியில் உண்டாகும் மின்பழுதினால் ஏற்படும் மின் அதிர்ச்சியிலிருந்து காக்கப்படுவார்கள்.
- புதிதாக மின் இணைப்பு கோரும் அனைத்து விண்ணப்பதாரர்களும், மேற்கண்ட உயிர் காக்கும் சாதனத்தை மின் இணைப்பு கோரும் கட்டிடத்தில் நிறுவி அதை விண்ணப்பப் படிவத்தில் உறுதியளிக்க வேண்டும். ஆர்.சி.டி. என்கிற சாதனத்தை பொருத்தி பாதுகாப்பை உறுதிப்படுத்த வேண்டும். இல்லையேல் மின்னிணைப்பு வழங்கப்பட மாட்டாது.
- மின்விபத்துக்கள் மற்றும் உயிரிழப்புகளை அறவே தடுக்க வேண்டுமென்பது இவ்வாணையத்தின் நோக்கமாகும். இந்த சட்டப்பூர்வமான வழிமுறையை அனைத்து பொதுமக்களுக்கும், இளைய தலைமுறையினருக்கும் எடுத்துச் சென்று மின் பாதுகாப்பு பற்றிய விழிப்புணர்வை ஏற்படுத்தி இச்சட்டத்தை முழுமையாக நடைமுறைப்படுத்த வேண்டும்.
தமிழ்நாடு மின்சார ஒழுங்கு முறை ஆணையம் வெளியிட்டுள்ள செய்திக் குறிப்பில் இவ்வாறு தெரிவிக்கப்பட்டுள்ளது.
••••
(Visitor Counter : 130
குடியரசுத் தலைவர் செயலகம்
பாராளுமன்ற மைய மண்டபத்தில் குடியரசுத் தலைவருக்கு வழியனுப்பு விழா
இந்தியக் குடியரசுத் தலைவர் திரு பிரணாப் முகர்ஜி நாடாளுமன்ற மைய மண்டபத்தில் இன்று  நடந்த வழியனுப்பு விழாவில் கலந்து கொண்டார்.
அந்த நிகழ்வில் பேசிய குடியரசுத் தலைவர், மக்களவை மற்றும் மாநிலங்களவை உறுப்பினராக 37 ஆண்டுகள் தான் பணிபுரிந்துள்ளதாக கூறினார். நாடாளுமன்றத்தின் ட்ரசரி பெஞ்சிலும் எதிர்கட்சிகளின் வரிசையிலும் அமர்ந்து மணிக்கணக்கிலும் நாள் கணக்கிலும் பெரும் ஆளுமைகளின் உரையைக் கேட்டு, வாழும் இந்த நிறுவனத்தின் ஆன்மாவோடு கலந்து விட்டது போல் உணர்ந்தேன் என்று அவர் கூறினார். “விவாதம், கலந்துரையாடல் மற்றும் அதிருப்தியைப் பதிவு செய்வதின் உண்மையான மதிப்பை நான் புரிந்துகொண்டேன்; நடவடிக்கைகளில் ஏற்படும் இடையூறு, அரசாங்கத்தை விட எதிர்க்கட்சியை எந்த அளவிற்கு வருத்தப்படுத்தும் என்பதையும் நான் அறிந்திருக்கிறேன்; ஏனெனில் மக்களின் பிரச்சினைகளை அவர்கள் எழுப்புவதற்கான வாய்ப்பை இது மறுக்கிறது.
சட்டமியற்றுதல் குறித்த விவாதங்களுக்கு ஒதுக்கப்படும் நாடாளுமன்ற நேரம் குறைந்துகொண்டே வருவது துரதிருஷ்டவசமான ஒன்று. நிர்வாகம் அதிக அளவிற்கு சிக்கலானதாக மாறிவரும் சூழலில், சட்டமியற்றுதலுக்குமுன் ஆய்வும் போதுமான விவாதங்களும் நடைபெற வேண்டும். கமிட்டிகளுக்குள் நடக்கும் ஆய்வுகள், அவையில் நடக்கும் வெளிப்படையான விவாதத்திற்கு என்றைக்கும் மாற்றாக முடியாது. தனது சட்டமியற்றும் பாத்திரத்தில் நாடாளுமன்றம் தவறினாலோ அல்லது விவாதமின்றி சட்டத்தை இயற்றினாலோ, அதன்மீது இந்த மாபெரும் தேசம் வைத்திருக்கும் நம்பிக்கையை உடைக்கும் செயலாகும் அது. சமீபத்தில் நிறைவேற்றப்பட்டிருக்கும் சரக்கு மற்றும் சேவைவரியும் மற்றும் ஜூலை ஒன்று முதல் அது நடைமுறைப்படுத்தப்பட்டிருப்பதும் கூட்டாட்சி முறைக்கான பளிச்சிடும் எடுத்துக்காட்டாகும்” என்று கூறிய அவர், இந்திய நாடாளுமன்றத்தின் முதிர்ச்சியை மிகப்பெருமளவில் அது வெளிப்படுத்துகிறது என்றார்.
ஜூலை 2012இல் குடியரசின் பதிமூன்றாவது தலைவராக தான் அறிவிக்கப்பட்டபோது, மக்களவையில் தனது உறுப்பினர் பதவி முடிவுற்றதாக அவர் தெரிவித்தார். நாடாளுமன்றத்தில் தனது முப்பதியேழு ஆண்டு வாழ்க்கை முடிவுற்றாலும், அரசியலமைப்பின்படி, இந்தக் குடியரசின் தலைவர் என்ற முறையில், இந்த நிறுவனத்துடன் தொடர்ந்து உறுதியான உறவுடனும் சொல்லப்போனால் அதன் ஒருங்கிணைந்த அங்கமாகவே மாறிவிட்டதாகவும் அவர் கூறினார்.
இந்த ஐந்து ஆண்டுகளில் அரசியலமைப்பின் பாதுகாவலனாக செயல்படுவதே அவரது முக்கியமான பொறுப்பாக இருந்தது என்றார் அவர். உறுதிமொழி எடுத்துக் கொண்டபோது கூறியதுபோல, சொற்களால் அன்றி, ஆன்ம சுத்தியுடன் இந்த அரசியலமைப்பை பேணவும், பாதுகாக்கவும் தற்காக்கவும் அவர் முயன்றார். இந்தப் பணியில், ஒவ்வொரு தருணத்திலும் பிரதமர் திரு. மோடியின் ஆலோசனையும் ஒத்துழைப்பும் அவருக்குப் பேருதவியாய் இருந்தது. மோடி அவர்கள், உணர்வுடனும் ஆற்றலுடனும் இந்த தேசத்தில் பெருமாற்றத்தை அவர் ஏற்படுத்தி வருகிறார் என்றும், அவர்களுக்கு இடையிலான நட்பு மற்றும் அவரது அன்பான, மரியாதை செறிந்த நடத்தைகளின் நினவுகளை தான் எடுத்துச் செல்வதாகவும் திரு. பிரணாப் முகர்ஜி கூறினார்.
குடியரசுத்தலைவரின் அலுவலகத்தில் இருந்து ஓய்வு பெற்றதன் காரணமாக, நாடாளுமன்றத்துடனான அவரது உறவும் முடிவுற்றதாக குடியரசுத் தலைவர் கூறினார். இந்திய நாடாளுமன்றத்தின் அங்கமாக அவர் இனி இருக்க முடியாது; இந்த நிறுவனத்தின் எளிமையானதொரு சேவகனாக இந்த மாபெரும் தேசத்தின் மக்களுக்கு சேவை செய்தேன் என்ற நிறைவுடனும் மகிழ்ச்சியுடனும் தான் விடைபெறுவதாக திரு. பிரணாப் முகர்ஜி மேலும் கூறினார்.
(Visitor Counter : 23
சுரங்கங்கள் அமைச்சகம்
இரும்பு அல்லாத 7 உலோகப் பொருட்களுக்கு 3 தரக் கட்டுப்பாட்டு உத்தரவுகள்: மத்திய அரசு அறிவிப்பு
தொழில்நுட்ப ஒழுங்குமுறைகளை அறிவிக்கும் சரியான செயல்முறையைத் தொடர்ந்து, ஆகஸ்ட் 31, 2023 அன்று ஏழு பொருட்களுக்கான மூன்று தரக் கட்டுப்பாட்டு உத்தரவுகளை  சுரங்க அமைச்சகம் அறிவித்துள்ளது. இந்த கியூ.சி.ஓக்கள் அறிவிப்பு வெளியான தேதியிலிருந்து மூன்று மாதங்களுக்குப் பிறகு நடைமுறைக்கு வரும். இந்த கியூ.சி.ஓக்கள் பி.ஐ.எஸ் சட்டத்தின் கீழ் சுரங்க அமைச்சகத்தின் முதல் தொழில்நுட்ப ஒழுங்குமுறைகளைக் குறிக்கின்றன.
அலுமினியம் மற்றும் அலுமினிய உலோகக் கலவைகளுக்கான கியூ.சி.ஓ அலுமினியம் மற்றும் அலுமினிய உலோகக் கலவையின் உள்நாட்டு உற்பத்தி மற்றும் இறக்குமதிக்கு பொருத்தமான இந்திய தரநிலைகளின்  கீழ் சான்றிதழை கட்டாயப்படுத்துகிறது. உயர் தூய்மை முதன்மை அலுமினியம்; தாங்கிகளுக்கான அலுமினிய உலோகக் கலவைகள்; மறுசுழற்சி செய்வதற்கான முதன்மை அலுமினிய இங்கோட்டுகள்; அலுமினிய இங்கோட்கள், பில்லெட்டுகள் மற்றும் கம்பிகள் ஆகியவை இதில் அடங்கும். . மீதமுள்ள இரண்டு கியூ.சி.ஓக்கள் தாமிரம் மற்றும் நிக்கல் தூளுக்கு பொருத்தமான ஐ.எஸ் தரங்களை வழங்குகின்றன.
இந்திய தர நிர்ணய அமைவனம்  மற்றும் தொடர்புடைய தொழில் சங்கங்கள் மற்றும் பங்குதாரர்களுடன் கலந்தாலோசித்த பின்னர் மூன்று தரக்கட்டுப்பாட்டு உத்தரவுகள் அறிவிக்கப்பட்டுள்ளன, இதில் உறுப்பு நாடுகளிடமிருந்து கருத்துக்களைக் கோருவதற்காக 60 நாள் காலத்திற்கு வரைவு கியூ.சி.ஓக்களை உலக வர்த்தக அமைப்பின்  வலைத்தளத்தில் வெளியிடுவது, 60 நாட்களுக்குள் பங்குதாரர்களிடமிருந்து கருத்துக்களைப் பெற அமைச்சகத்தின் வலைத்தளத்தில் பதிவிடுவது ஆகியவை மேற்கொள்ளப்படும் , அதைத் தொடர்ந்து, மத்திய சுரங்கத் துறை அமைச்சரின் ஒப்புதலுக்குப் பிறகு கியூ.சி.ஓ.க்கள் இறுதி செய்யப்பட்டு, சட்டத் துறையின் பரிசீலனை செய்யப்படும்.
நாட்டில் இரும்பு அல்லாத உலோகத் துறைக்கான தரக் கட்டுப்பாட்டு சூழலை வலுப்படுத்த சுரங்க அமைச்சகம் முக்கியத்துவம் அளித்து வருகிறது. அதற்காக, இரும்பு அல்லாத உலோக மதிப்பு சங்கிலியில் மேல்நிலை தயாரிப்புகள்  மீது அதிக கியூ.சி.ஓக்களை தயாரிக்க அமைச்சகம் பி.ஐ.எஸ் உடன் தொடர்ந்து ஆலோசனை நடத்தி வருகிறது.
தரமற்ற பொருட்களின் இறக்குமதியைக் கட்டுப்படுத்தவும், நியாயமற்ற வர்த்தக நடைமுறைகளைத் தடுக்கவும், தொழில்துறை பயனர்கள் உட்பட உள்நாட்டு நுகர்வோருக்கு தரமான தயாரிப்புகளை வழங்குவதை இந்த உத்தரவுகள் உறுதிப்படுத்த உதவுகிறது. அறிவிக்கப்பட்ட உத்தரவுகள், அலுமினிய உலோகம் மற்றும் உலோகக் கலவைகள், தாமிரம் மற்றும் நிக்கல் ஆகியவற்றின் தரத்தை பயனர் தொழில்துறையின் நன்மைக்காக உறுதி செய்யும். அதே நேரத்தில், கியூ.சி.ஓ.க்கள் இந்த பொருட்களில் இந்திய தயாரிப்பு தரத்தை உலகத் தரத்திற்கு ஏற்ப உறுதி செய்வதோடு, சர்வதேச சந்தையில் 'மேக் இன் இந்தியா' பிராண்ட் மதிப்பை அதிகரிக்கும்.
பிரதமரின் தற்சார்பு இந்தியா என்ற தொலைநோக்கு பார்வையை நனவாக்கும் நோக்கில் சுரங்க அமைச்சகத்தின் பல முன்முயற்சிகளில் கியூ.சி.ஓ அறிவிப்புகளும் ஒன்றாகும்.
நிதி அமைச்சகம்
புதிய வருமான வரி இணையதளத்தில் உள்ள பிரச்சினைகள் குறித்து வரி நிபுணர்கள், இதர பங்குதாரர்கள் மற்றும் இன்போசிஸ் உடன் நிதி அமைச்சகம் ஆலோசனை
புதிய வருமான வரி இணையதளத்தில் உள்ள பிரச்சினைகள் குறித்து நிதி அமைச்சகம் மற்றும் இன்போசிஸின் மூத்த அதிகாரிகள் இடையேயான கூட்டம் ஒன்று 2021 ஜூன் 22 அன்று நடைபெற்றது. மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் இதற்கு தலைமை தாங்கினார். மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூரும் இதில் பங்கேற்றார்.
வருமான வரி துறையின் புதிய இணையதளம் 2021 ஜூன் 7 அன்று தொடங்கப்பட்டது. அன்றிலிருந்தே அதன் செயல்பாட்டில் பல்வேறு சிக்கல்கள் எழுந்தன.
வரி செலுத்துவோர், வரி நிபுணர்கள் மற்றும் இதர பங்குதாரர்கள் சமூக ஊடகங்களில் தெரிவித்த குறைகளை தொடர்ந்து, இணையதளத்தை உருவாக்கிய இன்போசிஸ் நிறுவனத்திடம் இது குறித்து நிதி அமைச்சர் முறையிட்டு, குறைகளை நிவர்த்தி செய்யுமாறு வலியுறுத்தினார்.
இருந்தபோதிலும் இணையதளத்தில் சிக்கல்கள் தொடர்ந்து பயனர்களுக்கு சிரமம் ஏற்பட்டதால், இன்றைய கூட்டத்திற்கு ஏற்பாடு செய்யப்பட்டது.
கூட்டத்தின் பேசிய திருமதி நிர்மலா சீதாராமன், வரிசெலுத்துவோருக்கு முறையான சேவை வழங்குவது அரசின் முக்கிய முன்னுரிமை என்றும், வரி செலுத்தும் முறையை எளிதாக்குவதற்கு தேவையான அனைத்து நடவடிக்கைகளும் எடுக்கப்பட வேண்டும் என்றும் கூறினார்.
இணையதளத்தில் உள்ள குறைகள் குறித்து கவலை தெரிவித்த அவர், பிரச்சினைகளை விரைந்து சரிசெய்யுமாறு இன்போசிஸ் நிறுவனத்தை கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729504
சுற்றுச்சூழல் மற்றும் வனத்துறை அமைச்சகம்
மத்திய சுற்றுச்சூழல் மற்றும் வனம் & பருவ நிலை மாற்றம் அமைச்சகம் சார்பில் மரங்கள் திருவிழா கொண்டாடப்பட உள்ளது
விடுதலையின் அமிர்த பெருவிழாவை முன்னிட்டு மத்திய சுற்றுச்சூழல் மற்றும் வனம் & பருவநிலைமாற்றம் அமைச்சகம் சார்பில் “ஹரியாலி மகோத்சவ்” எனப்படும் மரங்கள் திருவிழா புதுதில்லி தால்கதோரா அரங்கத்தில் வரும் ஜூலை 8-ம் தேதி நடைபெற உள்ளது. இந்த விழாவின் நோக்கம், மரங்கள் குறித்து நமக்கு மட்டுமல்லாமல், வரும் தலைமுறையினருக்கும் விழிப்புணர்வை ஏற்படுத்துவதாகும். இந்த விழாவானது வனங்களை பாதுகாப்பதற்கும், மரம் நடுதல் குறித்தும் பெருவாரியான மக்களுக்கு உற்சாகத்தை அளிக்கும் வகையில், ஒருங்கிணைக்கப்பட்டுள்ளது.
மத்திய வனம் சுற்றுச்சூழல் பருவ நிலை மாற்றம் அமைச்சகம் மாநில அரசுகள், காவல்துறை, தில்லியில் உள்ள பள்ளிகள் ஆகியவற்றுடன் இணைந்து மரகன்றுகள் நடப்பட உள்ளது. இதன் தொடக்க நிகழ்வாக, நாடுமுழுவதும் 75 நகர்ப்புற வனங்கள், 75 காவல் நிலையங்கள், தில்லியில் உள்ள 75 பள்ளிகள் மற்றும் பயிரிட தகுதியற்ற 75 இடங்கள் செம்மைப்படுத்தப்பட்டு, அங்கு மரக்கன்றுகள் நடப்பட உள்ளன. இந்த நிகழ்ச்சியில் மத்திய சுற்றுச்சூழல் மற்றும் வனம் & பருவ நிலைமாற்றம், தொழிலாளர் மற்றும் வேலைவாய்ப்புத் துறை அமைச்சர் திரு பூபேந்தர் யாதவ், மத்திய பெட்ரோலியம் & இயற்கை எரிவாயு மற்றும் வீட்டுவசதி & நகர்ப்புற விவகாரங்கள் துறை அமைச்சர் திரு ஹர்தீப்சிங் பூரி, மத்திய சுற்றுச்சூழல் மற்றும் வனம் & பருவ நிலைமாற்றம் துறை இணையமைச்சர் திரு அஷ்வினி குமார் சௌபே மற்றும் தில்லி துணை நிலை ஆளுனர் வினய் குமார் சக்சேனா ஆகியோர் கலந்து கொள்ள உள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839622
கப்பல் போக்குவரத்து அமைச்சகம்
துறைமுகங்களுக்கு சொந்தமான மருத்துவமனைகளில் கொவிட் மேலாண்மைக்கான தயார்நிலை குறித்து மத்திய அமைச்சர் மன்சுக் மாண்டவியா ஆய்வு
கொவிட்-19 இரண்டாம் அலையை முன்னிட்டு, துறைமுகங்களுக்கு சொந்தமான மருத்துவமனைகளில் தயார் நிலை குறித்து மத்திய கப்பல் போக்குவரத்து மற்றும் நீர்வழி போக்குவரத்து இணையமைச்சர் திரு மன்சுக் மாண்டவியா ஆய்வு கூட்டம் நடத்தினார்.
இந்த கூட்டத்தில், மருத்துவமனைகளின் பிரத்தியேக கொவிட் சிகிச்சை மேலாண்மை நிலவரத்தை அனைத்து முக்கிய துறைமுகங்களின் தலைவர்களும் எடுத்துக் கூறினா்.
தற்போது, 12 முக்கிய துறைமுகங்கள், நாடு முழுவதும் கொவிட் சிகிச்சைக்காக 9 பிரத்தியேக மருத்துவமனைகளை செயல்படுத்துகின்றன. விசாகப்பட்டினம், கொல்கத்தா, மும்பை, மர்முகோவா, சென்னை, மும்பை துறைமுக கழகங்கள், ஜவஹர்லால் நேரு, தீன்தயாள் துறைமுக கழகங்கள் இந்த மருத்துவமனைகளை இயக்குகின்றன.
இங்கு கொவிட் நோயாளிகளுக்காக 422 தனிமை படுக்கைகள், 305 ஆக்ஸிஜன் வசதியுடன் கூடிய படுக்கைகள், 28 ஐசியு படுக்கை வசதிகள் வென்டிலேட்டர் வசதியுடன் உள்ளன.
பெருநிறுவன சமூக பொறுப்பு  நிதிகளை பயன்படுத்தி, வரும் நாட்களில் மருத்துவமனைகளின் திறன்களையும், வசதிகளையும் அதிகரித்து, அவற்றை செயல்படுத்த வேண்டும் என அனைத்து துறைமுக கழகங்களின் தலைவர்களுக்கு அமைச்சர் உத்தரவிட்டார். முக்கிய துறைமுகங்களில், மருத்துவ ஆக்ஸிஜன் தொடர்பான பொருட்களை விரைவில் திறமையாக கையாள வேண்டும் எனவும் அமைச்சர் வலியுறுத்தினார்.
இதற்கு முன் இல்லாத சூழலை நாடு சந்தித்திருப்பதாகவும், இதற்கு நமது துறைமுக மருத்துவமனை திறனை தீவிரமாக பயன்படுத்தி உதவ வேண்டும் என திரு மன்சுக் மாண்டவியா கேட்டுக் கொண்டார். இந்தத் தொற்றை எதிர்த்து போராட, அனைத்து முக்கிய துறைமுகங்களும், ஒருங்கிணைந்த முயற்சியை முடிந்தளவு தொடர்ந்து மேற்கொள்ள வேண்டும் என அவர் கேட்டுக் கொண்டார்.
பிரதமர் அலுவலகம்
ஜெர்மனியின் ஸ்க்லோஸ் எல்மாவ்வில் ஜி -7 உச்சிமாநாட்டின்போது ஐரோப்பிய ஆணைய தலைவருடன் பிரதமர் சந்திப்பு
ஜெர்மனியின் ஸ்க்லோஸ் எல்மாவ்வில் ஜி -7 உச்சிமாநாட்டின்போது ஐரோப்பிய ஆணையத்தின் தலைவர் திருமிகு. உர்சுலா வான் டெர் லேயனை 27 ஜூன் 2022 அன்று பிரதமர் திரு நரேந்திர மோடி சந்தித்தார்.
ரைசினா சந்திப்பிற்காக ஏப்ரல் 2022 இல் தில்லிக்கு தலைவர் திருமிகு. உர்சுலா வான் டெர் லேயன் வருகை தந்ததை பிரதமர் நினைவு கூர்ந்தார். இந்தியாவிற்கும் ஐரோப்பிய ஒன்றியத்திற்கும் இடையிலான வர்த்தகம், முதலீடு மற்றும் புவியியல் குறியீடு ஒப்பந்தங்கள் தொடர்பான பேச்சுவார்த்தைகள் மீண்டும் தொடங்கியது குறித்து இரு தலைவர்களும் தங்களின் மகிழ்ச்சியை வெளிபடுத்தினர். டிஜிட்டல் ஒத்துழைப்பு, பருவநிலை மாற்ற நடவடிக்கை மற்றும் தொழில்நுட்பம் & புது கண்டுபிடுப்புகள் உள்ளிட்ட பல்வேறு துறைகளில் இந்தியா-ஐரோப்பிய ஒன்றியம் இடையேயான ஒத்துழைப்புகளை அவர்கள் மதிப்பாய்வு செய்தனர்.
இரு தலைவர்களும் தற்போது நடந்துவரும் உலகளாவிய மற்றும் பிராந்திய நடவடிக்கைகள் குறித்தும் கருத்துகளைப் பரிமாறிக் கொண்டனர்.